
76 DR.30.9.2003 
 

 Dr. Tan Seng Giaw:  Mengenai SMART.  Tuan Yang di-Pertua penjelasan. Tadi 
saya ada mendengar mengenai kesan alam sekitar tidak wujud dan sebagainya.  Cuma 
saya hendak supaya Yang Berhormat mempertimbangkan cadangan mengadakan 
terowong SMART, yang panjangnya hampir 99 meter (40 feet), dan kemudian kita bina 
setinggi tiga tingkat.  Air hujan disalurkan melalui terowong ini. 

 Kita yang tinggal di Kuala Lumpur hendak tahu sama ada akan berlaku 
kemalangan.  Mungkin, kita salurkan air di dalam dan kalau ada air berlebihan, bagaimana? 
Tingkat bawah untuk air mengalir dan tingkat yang kedua, teratas untuk kenderaan dua 
tingkat untuk kenderaan berulang-alik, dan di bawahnya plaza tol daripada permukaan 
tanah hingga bawah tanah.  Tidak mengapalah.  Walau bagaimana pun, bolehkah kita 
memberi kemudahan kepada warga kota bahawa tidak akan berlaku kemalangan, sebab 
saya sebutkan di sini, Tuan Yang di-Pertua, kerana pernah berlaku di negara-negara lain 
seperti di Switzerland, ada terowong dan  berlaku kemalangan di dalam terowong tersebut, 
seperti kebakaran dan sebagainya, dan kehilangan nyawa.  Itu yang pertama. 

 Yang kedua, saya berharap Yang Berhormat dapat mempertimbangkan juga, apa 
yang dibuat ialah memindahkan banjir daripada pusat bandar ke kawasan Sungai 
Kerayong.  Walaupun paras air di Tasik Kerayong itu diturunkan dengan banyak seperti 
yang saya diberitahu tetapi bolehkah kita memberitahu kepada warga kota, bagaimana kita 
dapat memastikan bahawa kawasan-kawasan berhampiran Sungai Kerayong itu tidak akan 
berlaku banjir, kerana kita memindahkan banjir daripada pusat bandar kepada Tasik 
Kerayong dan dengan paras air di laut adalah lebih tinggi, macam mana kita dapat 
menyelesaikan masalah ini.?  Tuan Yang di-Pertua, pada tahun-tahun akan datang kita 
mesti bangkitkan hal ini, dari segi kemalangan di dalam terowong dan juga banjir di 
kawasan Sungai Kerayong. 

 Dato' Zainal bin Dahalan:  Terima kasih Yang Berhormat bagi Kepong, terima 
kasih Tuan Yang di-Pertua.  Seperti yang saya maklumkan bahawa Jabatan Alam Sekitar 
memberikan komen ataupun pandangan dari aspek kajian impak alam sekitar.  Mungkin 
dari segi planning dan teknikal yang lain, itu tertakluk pula kepada beberapa peraturan yang 
lain, yang kita harap semuanya dapat dikoordinasi supaya aspek-aspek keselamatan dapat 
diberikan keutamaan.  Jadi, di pihak kementerian atau Jabatan Alam Sekitar, akan cuba 
membantu tentang perkara-perkara yang telah dibangkitkan oleh Yang Berhormat. 

 Mengenai banjir pula, Projek SMART ini adalah satu projek yang dijalankan 
sebagai suatu usaha untuk mengatasi masalah banjir kilat di Kuala Lumpur seperti yang 
berlaku baru-baru ini, dan memandangkan kepada tempat seperti yang disebut oleh Yang 
Berhormat, buangan air ini dari segi paras air laut lebih tinggi dan sebagainya, projek ini 
dianggap sebagai satu daripada program untuk mewujudkan satu catchment area untuk 
menampung lebihan air yang berlaku semasa hujan lebat.   

Bagaimana pun, ini adalah satu keadaan yang mungkin saya sendiri atau 
kementerian, tidak dapat memastikan sepenuhnya, oleh sebab apa yang saya ingin sentuh 
di para yang berikut berkaitan dengan Jabatan Perkhidmatan Kaji Cuaca tadi, yang belum 
sempat habis, walaupun kita memantau dari segi ramalan cuaca 24 jam setiap hari dan 
memberikan amaran awal menerusi agensi-agensi atau jabatan-jabatan seperti pihak radio, 
televisyen dan sebagainya, namun kadangkala berlaku satu keadaan di mana hujan yang 
lebat ataupun hujan lebat yang luar biasa tiba-tiba turun secara mendadak dalam tempoh 
yang singkat sehingga agak sukar untuk kita memberi amaran kepada setiap orang.  
Umpamanya, pemilik-pemilik kereta yang meletak kereta di kawasan parking di Dataran 
Merdeka dan sebagainya, itu satu perkara yang kita tidak jangka.  Jadi, inilah masalah yang 
berlaku.  Tetapi dari segi pemantauan dan amaran-amaran yang biasa, memanglah kita 
laksanakan daripada ramalan-ramalan yang dibuat oleh Jabatan Kaji Cuaca Malaysia dan 
dimaklumkan kepada pihak-pihak yang tertentu untuk dimaklumkan kepada orang ramai. 

Puan Teresea Kok Suh Sim:  [Bangun] 

Tuan Yang di-Pertua:  Ya. 

Puan Teresa Kok Suh Sim:  Terima kasih Tuan Yang di-Pertua dan juga Yang 
Berhormat Timbalan Menteri.  Saya ingin tahu bilakah laporan EIA projek SMART itu 



Dr. Tan Seng Giaw: Mengenai SMART. Tuan Yang di-Pertua penjelasan. Tadi saya ada mendengar mengenai kesan alam sekitar tidak wujud dan sebagainya. Cuma saya hendak supaya Yang Berhormat mempertimbangkan cadangan mengadakan terowong SMART, yang panjangnya hampir 99 meter (40 feet), dan kemudian kita bina setinggi tiga tingkat. Air hujan disalurkan melalui terowong ini. Kita yang tinggal di Kuala Lumpur hendak tahu sama ada akan berlaku kemalangan. Mungkin, kita salurkan air di dalam dan kalau ada air berlebihan, bagaimana? Tingkat bawah untuk air mengalir dan tingkat yang kedua, teratas untuk kenderaan dua tingkat untuk kenderaan berulang-alik, dan di bawahnya plaza tol daripada permukaan tanah hingga bawah tanah. Tidak mengapalah. Walau bagaimana pun, bolehkah kita memberi kemudahan kepada warga kota bahawa tidak akan berlaku kemalangan, sebab saya sebutkan di sini, Tuan Yang di-Pertua, kerana pernah berlaku di negara-negara lain seperti di Switzerland, ada terowong dan berlaku kemalangan di dalam terowong tersebut, seperti kebakaran dan sebagainya, dan kehilangan nyawa. Itu yang pertama. Yang kedua, saya berharap Yang Berhormat dapat mempertimbangkan juga, apa yang dibuat ialah memindahkan banjir daripada pusat bandar ke kawasan Sungai Kerayong. Walaupun paras air di Tasik Kerayong itu diturunkan dengan banyak seperti yang saya diberitahu tetapi bolehkah kita memberitahu kepada warga kota, bagaimana kita dapat memastikan bahawa kawasan-kawasan berhampiran Sungai Kerayong itu tidak akan berlaku banjir, kerana kita memindahkan banjir daripada pusat bandar kepada Tasik Kerayong dan dengan paras air di laut adalah lebih tinggi, macam mana kita dapat menyelesaikan masalah ini.? Tuan Yang di-Pertua, pada tahun-tahun akan datang kita mesti bangkitkan hal ini, dari segi kemalangan di dalam terowong dan juga banjir di kawasan Sungai Kerayong. Dato' Zainal bin Dahalan: Terima kasih Yang Berhormat bagi Kepong, terima kasih Tuan Yang di-Pertua. Seperti yang saya maklumkan bahawa Jabatan Alam Sekitar memberikan komen ataupun pandangan dari aspek kajian impak alam sekitar. Mungkin dari segi planning dan teknikal yang lain, itu tertakluk pula kepada beberapa peraturan yang lain, yang kita harap semuanya dapat dikoordinasi supaya aspek-aspek keselamatan dapat diberikan keutamaan. Jadi, di pihak kementerian atau Jabatan Alam Sekitar, akan cuba membantu tentang perkara-perkara yang telah dibangkitkan oleh Yang Berhormat. Mengenai banjir pula, Projek SMART ini adalah satu projek yang dijalankan sebagai suatu usaha untuk mengatasi masalah banjir kilat di Kuala Lumpur seperti yang berlaku baru-baru ini, dan memandangkan kepada tempat seperti yang disebut oleh Yang Berhormat, buangan air ini dari segi paras air laut lebih tinggi dan sebagainya, projek ini dianggap sebagai satu daripada program untuk mewujudkan satu catchment area untuk menampung lebihan air yang berlaku semasa hujan lebat. Bagaimana pun, ini adalah satu keadaan yang mungkin saya sendiri atau kementerian, tidak dapat memastikan sepenuhnya, oleh sebab apa yang saya ingin sentuh di para yang berikut berkaitan dengan Jabatan Perkhidmatan Kaji Cuaca tadi, yang belum sempat habis, walaupun kita memantau dari segi ramalan cuaca 24 jam setiap hari dan memberikan amaran awal menerusi agensi-agensi atau jabatan-jabatan seperti pihak radio, televisyen dan sebagainya, namun kadangkala berlaku satu keadaan di mana hujan yang lebat ataupun hujan lebat yang luar biasa tiba-tiba turun secara mendadak dalam tempoh yang singkat sehingga agak sukar untuk kita memberi amaran kepada setiap orang. Umpamanya, pemilik-pemilik kereta yang meletak kereta di kawasan parking di Dataran Merdeka dan sebagainya, itu satu perkara yang kita tidak jangka. Jadi, inilah masalah yang berlaku. Tetapi dari segi pemantauan dan amaran-amaran yang biasa, memanglah kita laksanakan daripada ramalan-ramalan yang dibuat oleh Jabatan Kaji Cuaca Malaysia dan dimaklumkan kepada pihak-pihak yang tertentu untuk dimaklumkan kepada orang ramai. Puan Teresea Kok Suh Sim: [Bangun]. Tuan Yang di-Pertua: Ya. Puan Teresa Kok Suh Sim: Terima kasih Tuan Yang di-Pertua dan juga Yang Berhormat Timbalan Menteri. Saya ingin tahu bilakah laporan EIA projek SMART itu.